CELEX: 62015FN0044
Language: el
Date: 2015-03-18 00:00:00
Title: Υπόθεση F-44/15: Προσφυγή-αγωγή της 18ης Μαρτίου 2015 — ZZ κατά Επιτροπής

6.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/27
            
         Προσφυγή-αγωγή της 18ης Μαρτίου 2015 — ZZ κατά Επιτροπής
   (Υπόθεση F-44/15)
   (2015/C 221/36)
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: ZZ (εκπρόσωπος: G. Bellotti, avvocatto)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως με την οποία διορίστηκε άλλος υποψήφιος στη θέση του προϊσταμένου της μονάδας C4 («Legal Advice») και όχι ο προσφεύγων-ενάγων, ο οποίος ασκούσε καθήκοντα προϊσταμένου της μονάδας αυτής μετά από την αποχώρηση του προηγούμενου προϊσταμένου και κατάθεσε την υποψηφιότητά του στο πλαίσιο της προκηρύξεως της θέσεως.
   
      Αιτήματα
   
   Ο προσφεύγων-ενάγων ζητεί από το Δικαστήριο Δημόσιας Διοίκησης
   
               —
            
            
               να ακυρώσει την απόφαση, με στοιχεία Ares (2015)43686, της 7ης Ιανουαρίου 2015, με την οποία απορρίφθηκε η διοικητική ένσταση που άσκησε στις 30 Σεπτεμβρίου 2014 (no R/994/14) δυνάμει του άρθρου 90, παράγραφος 2, του ΚΥΚ·
            
         
               —
            
            
               να ακυρώσει την απόφαση που εξέδωσε στις 30 Ιουνίου 2014 ο γενικός διευθυντής της OLAF, ενεργώντας ως ΑΔΑ, για τον διορισμό προϊσταμένου της μονάδας OLAF.C4 (Legal advice)·
            
         
               —
            
            
               να κρίνει ότι, λόγω της ακυρώσεως των δύο προαναφερθεισών αποφάσεων, η διαδικασία επιλογής προϊσταμένου της μονάδας OLAF.C4 (Legal advice) είναι παράνομη από τον χρόνο διαπράξεως της παρανομίας·
            
         
               —
            
            
               να υποχρεώσει την Ευρωπαϊκή Επιτροπή να αποκαταστήσει –ex aequo et bono– τη ζημία λόγω της απώλειας ευκαιρίας του προσφεύγοντος-ενάγοντος καταβάλλοντάς του ποσό όχι μικρότερο των 10  000 ευρώ·
            
         
               —
            
            
               να καταδικάσει την Επιτροπή στα δικαστικά έξοδα.